text: Anmeldelse om vanrøgt var falsk
  14 juni 2012 kl. 12.50
  En anmeldelse om vanrøgt af syv ponyer på en gård ved Brørup viste sig i dag at være grundløs.
  En gårdejer fra Brørup er meldt tili politiet af foreningen Nyt Hesteliv for vanrøgt mod syv ponyer.
  Syd- og Sønderjyllands Politi har derfor sammen med en dyrlæge været ude at se på forholdene.
  De konstaterede, at ponyerne havde adgang til både vand og foder. De havde det godt, så politiet rejser ikke nogen sigtelse mod gårdejeren.
  